দ্য শশাঙ্ক রিডেম্পশন
দ্য শশাঙ্ক রিডেম্পশন ১৯৯৪ সালের মার্কিন মহাকাব্যিক নাট্য চলচ্চিত্র। ফ্র্যাংক ড্যারাবন্ট পরিচালিত এই চলচ্চিত্রে অভিনয় করেছেন টিম রবিন্স, মরগান ফ্রিম্যান, বব গান্টন, উইলিয়াম সেডলার, ক্ল্যান্সি ব্রাউন, গিল বেলোস, জেমস হুইটমোর প্রমুখ। মিলিয়ন ভোটের (১০-এর মধ্যে ৯.৩) উপর ভিত্তি করে আইএমডিবি’র ‘‘টপ ২৫০’’’ চলচ্চিত্রের মধ্য এটি #১ নম্বরে রয়েছে এবং সর্বকালের সেরা চলচ্চিত্র হিসেবে বিবেচিত।
টনি রিচার্ডসন
সেসিল অ্যান্টনিও "টনি" রিচার্ডসন (ইংরেজি: Cecil Antonio "Tony" Richardson; ৫ই জুন ১৯২৮ - ১৪ই নভেম্বর ১৯৯১) ছিলেন একজন ইংরেজ নাট্য ও চলচ্চিত্র পরিচালক ও প্রযোজক। তিনি ১৯৬৪ সালে "টম জোন্স" চলচ্চিত্র পরিচালনা করে শ্রেষ্ঠ পরিচালনার জন্য একাডেমি পুরস্কার ও প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি "আ টেস্ট অব হানি" চলচ্চিত্র প্রযোজনার জন্য শ্রেষ্ঠ ব্রিটিশ চলচ্চিত্র ও রচনার জন্য শ্রেষ্ঠ ব্রিটিশ চিত্রনাট্য বিভাগে বাফটা পুরস্কার অর্জন করেন।